Vera fastráðinn starfsmaður sveitarfélags eða aðila sem stofnað er til með samstarfi sveitarfélaga og taka laun samkvæmt kjarasamningi Sambands íslenskra sveitarfélaga og Kennarasambands Íslands vegna grunnskólans . Skila til stjórnar sjóðsins staðfestingu á skólavist , fyrir 1. júlí . Senda stjórn sjóðsins , innan fjögurra mánaða að námsleyfi loknu , staðfest vottorð skóla um nám í námsleyfinu . Eins og fram kom í auglýsingu um úthlutun námsleyfa og samræmist 6. gr. reglna um Námsleyfasjóð var ákveðið að allt að 1/3 leyfa yrði úthlutað sérstaklega vegna náms sem tengist aga - og bekkjarstjórnun , kennslu í fjölmenningarlegu umhverfi og þróun í verk - og listgreinakennslu . Var 15 leyfum úthlutað til slíkra verkefna . Námsleyfum var skipt á milli landshluta með hliðsjón af fjölda starfandi kennara og stjórnenda eftir landshlutum . Tilkynning um niðurstöðu stjórnar Námsleyfasjóðs hefur verið send öllum umsækjendum bréfleiðis og ætti hún að berast þeim á næstu dögum . Hafi niðurstaðan ekki borist um miðjan desember 2019 er umsækjendum bent á að hafa samband við Klöru E. Finnbogadóttur .